**Ізгілікті ажырата алу арқылы өмір сүру**

***«адам санасы жетпейтін осы сүйіспеншілікті танып білсеңдер екен. Сол арқылы Құдайдың рухани қасиеттері бойларыңа толықтай дари берсін!»***

***(Ефес. 3:19)***

Бэт есімді қыз Киелі кітапты басынан соңына дейін жақсы біледі. Жексенбілік мектепте, қауымда, Киелі кітап мектебінде және әр сәрсенбі күні Киелі кітапты оқып, тәрбиеленген Бэт өмір таңдауына келгенде, ненің дұрыс, ал ненің бұрыс екеніне сенімді.

Мүмкін сіз Бэт сияқты адамдарды білетін шығарсыз. Олар әдетте, дұрыс шешім қабылдау үшін өздерінің сенім формулалары мен теологиялық білімдеріне сүйенеді. Олар белгілі бір істеуге болмайтын нәрселерді істемейді. Былай қарасақ, бұндай «заңды» сенім – Киелі Рух арқылы ненің ізгілікті екенін ажырата алу арқылы өмір сүргенге қарағанда оңайырақ.

Киелі Рух арқылы ненің ізгілікті екенін ажырата алу - бұл Исаға және Оның жолына деген сүйіспеншілікке негізделген таңдаулар жасау. Елші Пауыл Киелі кітаптың Ефестіктерге арналған хатында: «адам санасы жетпейтін осы сүйіспеншілікті танып білсеңдер екен. Сол арқылы Құдайдың рухани қасиеттері бойларыңа толықтай дари берсін!» (Ефестіктерге 3:19). .

Осындай өмірді дамыту үш нәрсені қажет етеді: ол Құдаймен тұрақты қарым-қатынас пен белсенді мінажат етуді талап етеді. Бұл сондай-ақ бізбен бірге күресіп жатқан, қауымға бірге баратын және Киелі Рухтың даусын тыңдайтын Мәсіхтегі бауырластармен қарым-қатынаста болуды талап етеді. Осылайша біз «Құдайдың рухани қасиеттеріне толы» өмірге әкелетін шешімдерге келеміз.

Құдай Сөзі ереже кітабы ретінде емес, махаббат хаты ретінде берілген. Філіпіліктерге арналған хатта, Пауыл былай деп жазды: “Мен Оған сиынып, былай деп тілеп отырмын: сендердің сүйіспеншіліктеріңмен қатар жан-жақты рухани білімдерің мен көрегендіктерің бұдан да арта берсін. 10Соның нәтижесінде әр жағдайда ненің ізгілікті екенін ажырата білсеңдер екен деймін.” (Філіпіліктерге 1:9-10).